TREIT เตรียมขายหน่วยทรัสต์เพิ่ม 8-15 ธ.ค.นี้ราคาหน่วยละ 10 บาท
TREIT เตรียมขายหน่วยทรัสต์เพิ่ม สำหรับนักลงทุนทั่วไประหว่างวันที่8 ถึง 15 ธ.ค. 2558 ในราคาหน่วยละ 10 บาท เพื่อลงทุนในคลังสินค้าให้เช่าและโรงงานให้เช่าของกลุ่มไทคอน รวมมูลค่า2,243 ล้านบาท
7 ธ.ค. 2558


นายวีรพันธ์ พูลเกษ (กลาง) กรรมการผู้จัดการ บริษัท ไทคอน อินดัสเทรียล คอนเน็คชั่น จำกัด (มหาชน) พร้อมนายจรัสฤทธิ์ อรรถเวทยวรวุฒิ (ซ้าย) ผู้จัดการทั่วไป และผู้อำนวยการฝ่ายพัฒนาธุรกิจ บริษัท ไทคอน แมนเนจเม้นท์ จำกัด นายประเสริฐ ดีจงกิจ (ขวา) รองผู้จัดการอาวุโส และผู้จัดการ ฝ่ายทุนธนกิจ สายวาณิชธนกิจ ธนาคารกรุงเทพ จำกัด (มหาชน)
ร่วมแถลงข่าวแผนเพิ่มการระดมทุนเพิ่มจากการเสนอขายหน่วยทรัสต์ใหม่ ของทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ไทคอน (TREIT)  เพื่อลงทุนในคลังสินค้าให้เช่าและโรงงานให้เช่าของกลุ่มไทคอน รวมมูลค่า2,243 ล้านบาท โดยเสนอขายหน่วยทรัสต์ให้กับผู้ถือหน่วยทรัสต์เดิมระหว่างวันที่ 30 พ.ย.ถึงวันที่ 4 ธ.ค. 2558 และสำหรับนักลงทุนทั่วไประหว่างวันที่8 ถึง 15 ธ.ค. 2558 ในราคาหน่วยละ 10 บาท